สวัสดีครับ เป็นสิวที่หน้ามาจะ 2 ปีละครับ สิวอักเสบจะขึ้นตามแก้มเยอะมากครับ เคยไปรักษามาแล้วหลายที่มากครับแต่ก็ไม่ดีขึ้น เลยอยากปรึกษาครับ
สวัสดีค่ะ ตุ่มสิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) หรือใช้กรดวิตามินเอทาหรือรับประทานร่วมไปด้วยแนะนำพบแพทย์ผิวหนังเพื่อตรวจประเมินความรุนแรงและลักษณะของสิว เพื่อเลือกการรักษาที่เหมะาสมการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกัน และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้